Mapungubwe: Pušo ya Mapungubwe ebile gona sekhutlong sa ka lebowa la naga ya gabo rena meleniamong wa go feta. Pušo ye be e na le lenaneo le le gatetsego pele la taolo le temo ye e hlabologilego. Ebile e be e hlabolotše intasteri ya meepo le thuto ya dimetale (dirafša). Pušo ye e be e gwebišana le dinaga tša kgole go swana le China. Ka nako yeo, e be e emetše bokgoni le botswerere bja batho. La boraro, ke filwe maatla ke thekgo yeo Sethalwa sa Leano se bilego le yona lebakeng la ditherišano. Le ge go bile le dingangišano tše dintši ka ga seo e tla bago ditaetši tša katlego le go hlaloswa ga maikemišetšo, tsela ya motheo ya go šoma e ile ya amogelwa. Kgopolo ya go bea dilaetši tša katlego le go ela tšwelopele ya go di hwetša e ile ya thabelwa kudu, gomme kgopolo ye ke seka sa go tšwela pele sa boikemišetšo bja Kgoro ya ka bja gore go be le boikarabelo le go bea dilo pepeneneng.